ai4bharat/Pralekha huggingface dataset:
स्वास्थ्य एवं परिवार कल्याण मंत्रालय
भारत के कुल कोविड-19 टीकाकरण ने 43 करोड़ का आंकड़ा पार किया
सुधार की दर बढ़कर 97.36 प्रतिशत हुई
पिछले 24 घंटों के दौरान 39,742 दैनिक नए मामले दर्ज किए गए
भारत में वर्तमान में कुल मामलों में सक्रिय मामलों  की हिस्सेदारी 1.30 प्रतिशत है
लगातार 34 दिनों से दैनिक पॉजिटिविटी दर  3 प्रतिशत से कम बनी हुई है
भारत में कोविड-19 टीकाकरण का आंकड़ा कल 43 करोड़ के अहम स्तर को पार कर गया है। आज सुबह 8 बजे तक की अनंतिम रिपोर्ट के मुताबिक, 52,72,431 सत्रों के माध्यम से टीकों की कुल 43,31,50,864 डोज लगा दी गई हैं। पिछले 24 घंटों के दौरान टीकों की 51,18,210 डोज लगाई गई हैं।
इनमें शामिल हैं :
|
|
एचसीडब्ल्यू
|
|
पहली खुराक
|
|
1,02,86,512
|
|
दूसरी खुराक
|
|
76,98,343
|
|
एफएलडब्ल्यू
|
|
पहली खुराक
|
|
1,78,52,440
|
|
दूसरी खुराक
|
|
1,08,19,457
|
|
आयु समूह 18-44 वर्ष
|
|
पहली खुराक
|
|
13,81,09,509
|
|
दूसरी खुराक
|
|
60,62,371
|
|
आयु समूह 45-59 वर्ष
|
|
पहली खुराक
|
|
10,07,21,803
|
|
दूसरी खुराक
|
|
3,42,99,610
|
|
60 वर्ष से ज्यादा
|
|
पहली खुराक
|
|
7,34,17,431
|
|
दूसरी खुराक
|
|
3,38,83,388
|
|
कुल
|
|
43,31,50,864
कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। केन्द्र सरकार देश भर में कोविड-19 टीकाकरण की गति और उसका दायरा बढ़ाने के लिए प्रतिबद्ध है।
महामारी की शुरुआत से अभी तक संक्रमित लोगों में से 3,05,43,138लोग पहले ही कोविड-19 से उबर चुके हैं और पिछले 24 घंटों के दौरान 39,972लोग ठीक हो गए। इस प्रकार ठीक होने की दर 97.36प्रतिशत के स्तर पर है, जिससे लगातार बढ़ोतरी के रुझान का पता चलता है।
पिछले 24 घंटों के दौरान भारत में दैनिक नए मामले 39,742 दर्ज किए गए।
लगातार 28दिनों से दैनिक नए मामले 50,000 के स्तर से नीचे बने हुए हैं। यह केन्द्र और राज्यों/ यूटी द्वारा किए गए निरंतर और सहयोगपूर्ण प्रयासों का परिणाम है।
भारत के सक्रिय मामले 4,08,212 के स्तर पर बने हुए हैं और अब देश के कुल पॉजिटिव मामलों में सक्रिय मामलों की हिस्सेदारी 1.30 प्रतिशत है।
देश भर में परीक्षण क्षमता में खासी बढ़ोतरी के साथ, पिछले 24 घंटों के दौरान देश में कुल 17,18,756 परीक्षण कराए गए। भारत में अभी तक कुल 45.62 करोड़  परीक्षण हो चुके हैं।
जहां एक तरफ देश में परीक्षण क्षमता में बढ़ोतरी हुई है, वहीं मामलों की साप्ताहिक पॉजिटिविटी में गिरावट देखने को मिली है। वर्तमान में साप्ताहिक पॉजिटिविटी दर 2.24 प्रतिशत के स्तर पर है, जबकि आज दैनिक पॉजिटिविटी दर 2.31 प्रतिशत रही । लगातार 34 दिनों से दैनिक पॉजिटिविटी दर 3 प्रतिशत से कम बनी हुई है, और यह पिछले लगातार 48 दिनों से 5 प्रतिशत से कम है।
श्रम और रोजगार मंत्रालय
अखिल भारतीय सर्वेक्षण करने के लिए सॉल्ट लेक सिटी, कोलकाता में लेबर ब्यूरो का अतिरिक्त कार्यालय खुला
पांच अखिल भारतीय सर्वेक्षणों पर बने विशेषज्ञ समूह के अध्यक्ष प्रो. एस. पी. मुखर्जी ने आज कोलकाता के सॉल्ट लेक सिटी में लेबर ब्यूरो के अतिरिक्त कार्यालय का उद्घाटन किया। इस नए कार्यालय के पूरे पूर्वोत्तर क्षेत्र के लिए सर्वेक्षण संबंधी महत्वपूर्ण गतिविधियों का केंद्र बनने की संभावना है और यह युवा पेशेवरों/विषयों के विशेषज्ञों और लेबर ब्यूरो के अधिकारियों की एक समर्पित टीम के माध्यम से फील्ड वर्क के लिए समन्वय/निगरानी का काम करेगा।
इन सर्वेक्षणों के महत्व को रेखांकित करते हुए, प्रो. एस. पी. मुखर्जी ने बताया कि ये पांचों सर्वेक्षण राष्ट्रीय स्तर पर नीति निर्माण के लिए, खास तौर पर कोविड महामारी के समय में, सबसे ज्यादा प्रभावित श्रम बाजार के बारे में आंकड़े उपलब्ध कराते हुए अतिमहत्वपूर्ण भूमिका निभाने जा रहे हैं। उन्होंने कहा, ये सर्वेक्षण, खास तौर पर अखिल भारतीय संस्था आधारित तिमाही रोजगार सर्वेक्षण के जरिए असंगठित क्षेत्र में, रोजगार की संख्या को लेकर मौजूद आंकड़ों के अंतर को भरने का काम करेंगे।
श्री डी. पी. एस. नेगी, महानिदेशक, लेबर ब्यूरो ने बताया कि इन पांच सर्वेक्षणों में से, अखिल भारतीय प्रवासी मजदूर सर्वेक्षण और अखिल भारतीय संस्था आधारित तिमाही रोजगार सर्वेक्षण नाम के दो सर्वेक्षणों के तहत कई राज्यों में 1 अप्रैल 2021 से आंकड़े जुटाने के लिए फील्ड वर्क शुरू हो चुका है। हालांकि, पश्चिम बंगाल में, चुनाव परिणामों के आने के बाद मई 2021 के पहले सप्ताह में इन दो सर्वेक्षणों के तहत फील्ड वर्क का काम शुरू किया जाएगा।
श्रम ब्यूरो, भारत सरकार के श्रम और रोजगार मंत्रालय का एक संलग्न कार्यालय है, जिसे पांच अखिल भारतीय सर्वेक्षणों का काम सौंपा गया है, जिनके नाम इस प्रकार हैं-
➢अखिल भारतीय घरेलू कामगार सर्वेक्षण,
➢अखिल भारतीय प्रवासी श्रमिक सर्वेक्षण,
➢अखिल भारतीय परिवहन क्षेत्र उत्पादित रोजगार सर्वेक्षण,
➢अखिल भारतीय पेशेवर उत्पादित रोजगार सर्वेक्षण,
➢अखिल भारतीय प्रतिष्ठान आधारित तिमाही रोजगार सर्वेक्षण
स्वास्थ्य एवं परिवार कल्याण मंत्रालय
सीजीएचएस, स्वास्थ्य और परिवार कल्याण मंत्रालय ने चेन्नई में 'सीजीएचएस पंचायत' की मेजबानी की
'सीजीएचएस पंचायत' पेंशनभोगियों, लाभार्थियों और संपूर्ण स्वास्थ्य संगठनों सहित सभी सीजीएचएस हितधारकों के लिए अपनी चिंताओं को रखने के लिए एक खुला मंच प्रदान करने की सरकार की अपनी तरह की पहली पहल है
अधिकारियों ने एसोसिएशनों के सदस्यों द्वारा व्यक्त चिंताओं को दूर किया; आश्वासन दिया कि सरकार पात्र लाभार्थियों को कैशलेस उपचार की सुविधा प्रदान करके सेवा में सुधार के लिए पूरी तरह से प्रतिबद्ध
स्वास्थ्य और परिवार कल्याण मंत्रालय, भारत सरकार ने राजाजी भवन, बसंत नगर, चेन्नई, तमिलनाडु में सीजीएचएस कार्यालय में 25 मई 2022 को 'सीजीएचएस पंचायत' आयोजित की।
'सीजीएचएस पंचायत' पेंशनभोगियों, लाभार्थियों और स्वास्थ्य सेवा संगठनों सहित सभी सीजीएचएस हितधारकों को एक खुला मंच प्रदान करने के लिए भारत सरकार की अपनी तरह की पहली पहल है। ऐसा मंच सरकार को मुद्दों को समझने में सक्षम करेगा। ऐसा मंच योजना के कार्यान्वयन में सुधार लाने के उद्देश्य से सरकार को मुद्दों को समझने में सक्षम करेगा।
ये कार्यक्रम अब हर राज्य में नियमित रूप से आयोजित किए जाएंगे।
इस कार्यक्रम में स्थानीय पेंशनभोगी एसोसिएशन, कर्मचारी एसोसिएशन जैसे डाक विभाग कर्मचारी एसोसिएशन, बीएसएनएल कर्मचारी एसोसिएशन और आयकर कर्मचारी एसोसिएशन से 150 से अधिक की भागीदारी देखी गई। इनके अलावा सीजीएचएस पैनल अस्पतालों, भारतीय उद्योग परिसंघ , केंद्रीय अप्रत्यक्ष कर और सीमा शुल्क बोर्ड के प्रतिनिधियों , स्वास्थ्य सेवा संगठन, तमिलनाडु के सीजीएचएस सम्पूर्ण स्वास्थ्य केंद्रों के डॉक्टरों और कर्मचारियों ने भी इसमें भाग लिया।
स्वास्थ्य और परिवार कल्याण मंत्रालय, भारत सरकार के अधिकारियों ने एसोसिएशन के सदस्यों द्वारा व्यक्त की गई चिंताओं का जवाब दिया। उन्हें आश्वासन दिया गया कि सरकार पात्र लाभार्थियों को कैशलेस उपचार सुविधा प्रदान करके और सरकारी कर्मचारियों को स्वास्थ्य सेवा प्रदान कर सेवा वितरण में सुधार के लिए पूरी तरह से प्रतिबद्ध है। एसोसिएशन के सदस्यों को यह जानकारी दी गई कि स्वास्थ्य मंत्रालय ने योजना से संबंधित कुछ मांगों के बारे में पूरी तरह से संज्ञान लिया है, जिन पर विचार किया जाएगा और उनका समाधान निकालने के लिए उचित कदम उठाए जाएंगे।
सीजीएचएस में बकाया भुगतान और दरों में संशोधन के संबंध में स्वास्थ्य सेवा संगठनों द्वारा उठाई गई प्रमुख चिंताओं को मंत्रालय के अधिकारियों द्वारा विधिवत नोट किया गया था और यह जानकारी दी गई कि इन चिंताओं को दूर करने के लिए मंत्रालय में आवश्यक कार्रवाई पहले ही शुरू कर दी गई थी।
इस कार्यक्रम में सीजीएचएस, स्वास्थ्य और परिवार कल्याण मंत्रालय, भारत सरकार के अपर सचिव और महानिदेशक श्री आलोक सक्सेना, सीजीएचएस, स्वास्थ्य और परिवार कल्याण मंत्रालय, भारत सरकार के निदेशक डॉ. निखलेश चंद्र और सीजीएचएस, चेन्नई के अपर निदेशक डॉ. शनमुगनाथन उपस्थित थे।
वस्त्र मंत्रालय
सोमनाथ और द्वारिका में हथकरघा और हस्तशिल्प प्रदर्शनी तमिलनाडु और गुजरात की उत्कृष्ट श्रेणी को दिखाती है
वस्त्र मंत्रालय राजकोट में 21-22 अप्रैल, 2023 को उद्योग जगत के हितधारकों के साथ चिंतन शिविर आयोजित करेगा
गुजरात में सौराष्ट्र तमिल संगमम मनाया जाएगा
वस्त्र मंत्रालय ने सोमनाथ और द्वारिका में हथकरघा और हस्तशिल्प प्रदर्शनी का आयोजन किया है। इस प्रदर्शनी में तमिलनाडु और गुजरात की हथकरघा और हस्तशिल्प की उत्कृष्ट श्रेणियां दिखाई गई हैं। मंत्रालय राजकोट में 21-22 अप्रैल, 2023 को वस्त्र उद्योग के हितधारकों के साथ चिंतन शिविर आयोजित कर रहा है। इस शिविर में वस्त्र उद्योग से संबंधित महत्वपूर्ण एजेंडा तथा सामयिक विषयों पर विचार-विमर्श किया जाएगा।
ये गतिविधियां “सौराष्ट्र तमिल संगमम” का हिस्सा हैं। “सौराष्ट्र तमिल संगमम” का आयोजन केंद्र और गुजरात सरकार के समन्वय से किया गया है। इसे विभिन्न संस्थानों तथा वस्त्र मंत्रालय सहित अन्य मंत्रालयों ने समर्थन दिया है।
दो दिन के चिंतन शिविर में 21 अप्रैल, 2023 को विशेषज्ञ दो विषयों-  होम-टेक, क्लॉथ-टेक उत्पादों पर फोकस के साथ टेक्नीकल टेक्सटाइल में भारत के लिए अवसर तलाशने,  स्थायित्व और सर्कुलरिटी पर विचार-विमर्श करेंगे। 22 अप्रैल, 2023 को दोपहर बाद कपास तथा मानव निर्मित रेशम पर वस्त्र सलाहकार समूह  की बैठक होगी और उसके बाद हैंडलूम तथा हस्तशिल्प उत्पादों के ई-कॉमर्स पोर्टल का सॉफ्ट लॉन्च होगा। सौराष्ट्र के लगभग 13 लाख लोग वर्तमान में तमिलनाडु के 47 शहरों में बसे हैं। ये लोग मूल रूप से गुजरात के हैं। ऐतिहासिक दृष्टि से सौराष्ट्र के लोग, जो बुनाई के अतिरिक्त विभिन्न कार्यों में काफी दक्ष हैं, मदुरै तथा राज्य के अन्य शहरों में चार सौ वर्ष पहले बाहरी आक्रमणों से हुई उथल-पुथल के कारण वहां जा बसे थे।
सौराष्ट्र तमिल संगमम के आयोजन का उद्देश्य विभिन्न कार्यक्रमों के माध्यम से अप्रैल 2023 के महीने में सोमनाथ, द्वारिका तथा स्टैच्यू ऑफ यूनिटी  में सदियों पुराने संबंधों को बढ़ावा देना तथा सौराष्ट्र और तमिलनाडु के बीच संपर्कों को प्रोत्साहित करना है। सौराष्ट्र तमिल संगमम भारत सरकार की “एक भारत, श्रेष्ठ भारत” पहल के अंतर्गत किए गए आयोजनों की श्रृंखला में एक महत्वपूर्ण मील का पत्थर है।
माननीय प्रधानमंत्री श्री नरेन्द्र मोदी के विजन से निर्देशित ईबीएसबी पहल का उद्देश्य राज्य/केंद्र शासित प्रदेश की जोड़ी की अवधारणा के माध्यम से विभिन्न राज्यों/केंद्र शासित प्रदेशों के लोगों के बीच बातचीत बढ़ाने तथा पारस्परिक समझदारी को प्रोत्साहित करना है। राज्यों/केंद्र शासित प्रदेशों की जोड़ी भाषा, साहित्य, खान-पान, उत्सव सांस्कृतिक कार्यक्रमों, पर्यटन सहित विभिन्न क्षेत्रों में एक दूसरे के साथ काम करती हैं।
सौराष्ट्र तमिल संगमम पिछले वर्ष वाराणसी में आयोजित काशी तमिल संगमम की परिपूर्ण निरंतरता है। काशी तमिल संगमम में माननीय प्रधानमंत्री श्री नरेन्द्र मोदी ने यह दोहराया था कि “अमृतकाल में हमारे संकल्प एकता तथा संपूर्ण देश के सामूहिक प्रयासों से पूरे होंगे” और काशी-तमिल संगमम के सार्थक परिणामों को आगे बढ़ाने पर बल दिया था।
सौराष्ट्र तमिल संगमम पहल का उद्देश्य तमिलनाडु में रह रहे सौराष्ट्र समुदाय की समृद्ध सांस्कृतिक विरासत को प्रोत्साहित करना है। यह तमिलनाडु में सौराष्ट्र के लोगों को गुजरात में रह रहे भाइयों के साथ जुड़ने और उनकी साझा परंपराओं तथा मूल्यों का उत्सव मनाने का मंच प्रदान करेगा।
रक्षा मंत्रालय
आईएनएस निशंक और आईएनएस अक्षय को सेवामुक्त किया गया
भारतीय नौसेना के जहाजों निशंक और अक्षय को उनके द्वारा 32 वर्षों की शानदार सेवा प्रदान करने के बाद 03 जून, 2022 को सेवामुक्त कर दिया गया। इसका आयोजन नेवल डॉकयार्ड, मुंबई में एक पारंपरिक समारोह में किया गया, जिसमें सूर्यास्त के समय दोनों जहाजों से अंतिम बार राष्ट्रीय ध्वज, नौसैना का झंडा और डिकमीशनिंग पेनेंट को उतारा गया।
आईएनएस निशंक को 12 सितंबर, 1989 को सेवा में शामिल किया गया था, जबकि आईएनएस अक्षय को एक वर्ष बाद 10 दिसंबर, 1990 को पोटी, जॉर्जिया में सेवा में रखा गया था। आईएनएस निशंक 22 मिसाइल वेसल स्क्वाड्रन और आईएनएस अक्षय 23 पेट्रोल वेसल स्क्वाड्रन का हिस्सा थे, जो फ्लैग ऑफिसर कमांडिंग, महाराष्ट्र नौसेना क्षेत्र के परिचालन नियंत्रण में आते हैं।
ये जहाज 32 से ज्यादा वर्षों तक नौसेना की सेवा में सक्रिय रूप से शामिल रहे और अपनी शानदार सेवा के दौरान कई नौसैनिक अभियानों में हिस्सा लिया, जिसमें कारगिल युद्ध के दौरान ओपी तलवार और 2001 में ओपी पराक्रम शामिल है।
समारोह के मुख्य अतिथि नौसेना प्रमुख, एडमिरल आर हरि कुमार थे। समारोह में शामिल होने वाले गणमान्यों में वाइस एडमिरल अजेंद्र बहादुर सिंह, फ्लैग ऑफिसर कमांडिंग-इन-चीफ, पश्चिमी नौसेना कमान, वाइस एडमिरल बिस्वजीत दासगुप्ता, फ्लैग ऑफिसर कमांडिंग-इन-चीफ पूर्वी नौसेना कमान शामिल थे।
इस समारोह के सम्मानित अतिथि वाइस एडमिरल आर के पटनायक  और वाइस एडमिरल एसपीएस चीमा  थे, जो आईएनएस अक्षय और आईएनएस निशंक के पहले कमांडिंग ऑफिसर रह चुके हैं।
संस्कृति मंत्रालय
अनंगताल की सफाई और सौंदर्यीकरण का कार्य अगले सप्ताह शुरू होगा
राष्ट्रीय स्मारक प्राधिकरण  का मिशन अनंग ताल, 11वीं शताब्दी के एक स्मारक को पुनर्जीवित करना दिल्ली विकास प्राधिकरण-डीडीए के उपाध्यक्ष श्री मुकेश गुप्ता के साथ सच हो गया है। श्री गुप्ता ने डीडीए की अपनी पूरी टीम के साथ भव्य जलाशय का दौरा किया। उन्होंने आश्वासन दिया कि इस ताल की सफाई और सौंदर्यीकरण का कार्य अगले सप्ताह शुरू हो जाएगा।
इस दौरे में एनएमए के अध्यक्ष श्री तरुण विजय, डीडीए के उपाध्यक्ष श्री मुकेश गुप्ता, आयुक्त सुश्री मनीषा और श्री राजीव तिवारी और लगभग एक दर्जन अन्य वरिष्ठ अधिकारी शामिल हुए।
उन्होंने क्षेत्र का विस्तृत सर्वेक्षण किया, और 1200 साल पुरानी ऐतिहासिक मिनी झील में सीवेज नालियों के गिरने के अलावा कई अतिक्रमण सामने आए। इसे दिल्ली के संस्थापक राजा महाराजा अनंग पाल तोमर ने वर्ष 1052 ईस्वी में महरौली क्षेत्र के प्रसिद्ध 27 हिंदू-जैन मंदिरों के पीछे बनवाया था। अनंग पाल के विष्णु मंदिर के सामने विष्णु गरुड़ध्वज  एक धार्मिक ध्वज मानक था। बाद में इन मंदिरों को कुतुबुद्दीन ऐबक द्वारा ध्वस्त कर दिया गया और इसके बाद इनके अवशेषों का उपयोग जामी मस्जिद के निर्माण के लिए किया गया, जिसे बाद में कुव्वतुल इस्लाम मस्जिद के रूप में पहचाना जाने लगा।
एनएमए के अध्यक्ष श्री तरुण विजय ने कहा कि ऐतिहासिक सत्य को उजागर करने का समय अब आ गया है और यह खुशी की बात है कि एनएमए दिल्ली के संस्थापक राजा के बारे में तथ्यों को सामने लाने में सफल रहा है। इस शहर को पहले ढिल्लिकापुरी के नाम से जाना जाता था। इसकी जानकारी लॉर्ड कनिंघम द्वारा लिखे गए पत्थर के शिलालेखों से पता चली है। ये पत्थर के शिलालेख ब्रिटिश काल के भारतीय पुरातत्व सर्वेक्षण-एएसआई अधिकारियों को नई दिल्ली के निर्माण के दौरान पालम, नारायणा और सरबन  में मिले थे।
उन्होंने कहा कि दिल्ली कब्रिस्तानों का शहर नहीं है जैसा कि अनुमान लगाया गया है, बल्कि यह आनंद, कला, संस्कृति और सिख गुरु तेगबहादुर साहब के बलिदान का एक महान शहर है। यह बंदा सिंह बहादुर, बाबा बघेल सिंह, मराठा प्रमुख महादाजी शिंदे जैसे योद्धाओं का शहर है, जिन्होंने दिल्ली को जीत लिया और मुगलों को हराया।
अनंग ताल में खुदाई वर्ष 1993 में एएसआई द्वारा अनुभवी पुरातत्वविद् डॉ. बी. आर. मणि के नेतृत्व में की गई थी। इस क्षेत्र का विस्तृत सर्वेक्षण नक्शा एएसआई के पास हैं, जिसमें ताल की ओर जाने वाली सुंदर सीढ़ियां और इसके माप शामिल हैं।
कार्मिक, लोक शिकायत एवं पेंशन मंत्रालय
आर्थिक मामलों सचिव श्री अतनु चक्रवर्ती को व्यय विभाग का अतिरिक्त प्रभार
आर्थिक मामलों के सचिव श्री अतनु चक्रवर्ती को व्यय विभाग का अतिरिक्त कार्यभार सौंपा गया है। श्री चक्रवर्ती भारतीय प्रशासनिक सेवा के गुजरात कैडर के 1985 बैच के अधिकारी हैं।
श्री अतनु चक्रवर्ती को यह जिम्मेदारी तत्काल प्रभाव से और इस पद पर नियमित नियुक्ति तक या अगले आदेश तक जो भी पहले हो सौंपी गयी है।
प्रधानमंत्री कार्यालय
मिशन कर्मयोगी सरकार में मानव संसाधन प्रबंधन कार्य प्रणाली में मौलिक सुधार लाएगा - प्रधानमंत्री
प्रधानमंत्री ने यह भी कहा कि आईजीओटी प्लेटफॉर्म कार्य आधारित एचआर प्रबंधन और निरंतर ज्ञान के लिए परिवर्तन सक्षम करेगा
श्री नरेन्द्र मोदी ने ट्वीट्स की एक श्रृंखला में कहा कि सिविल सर्विस क्षमता निर्माण के लिए राष्ट्रीय कार्यक्रम- मिशन कर्मयोगी सरकार में मानव संसाधन प्रबंधन कार्य प्रणाली में मौलिक सुधार करेगा। यह सरकारी कर्मचारियों की क्षमता बढ़ाने के लिए पैमाने और आधुनिक बुनियादी ढांचे का उपयोग करेगा।
उन्होंने ट्वीट किया, “आईजीओटी प्लेटफ़ॉर्म कार्य-आधारित मानव संसाधन प्रबंधन और निरंतर ज्ञान के लिए परिवर्तन सक्षम करेगा। मिशन कर्मयोगी का उद्देश्य पारदर्शिता और प्रौद्योगिकी के माध्यम से भविष्य के लिए सरकारी कर्मचारियों को अधिक सृजनात्मक, रचनात्मक और नवोन्मेषी बनाना है।”
रक्षा मंत्रालय
सहारा - वीर नारियों के लिए एक होस्टल
दिल्ली के उपराज्यपाल श्री अनिल बैजल ने आज वसंत कुंज, नई दिल्ली में ’वीर नारियों’ के लिए सहारा नौसेना होस्टल का उद्घाटन किया। नौसेना प्रमुख एडमिरल सुनील लांबा, पीवीएसएम, एवीएसएम, एडीसी और नेवल वाइव्स वेलफेयर एसोसिएशन  की अध्यक्षा श्रीमती रीना लांबा, नौसेना के वरिष्ठ अधिकारी और अन्य गणमान्य व्यक्ति भी इस अवसर पर मौजूद थे। भारतीय नौसेना द्वारा नौसेना की वीर नारियों ’के लिए यह विशेष परियोजना शुरू की गई है। इस परियोजना का निर्माण नेशनल बिल्डिंग कंस्ट्रक्शन कॉरपोरेशन  के साथ कॉर्पोरेट सोशल रिस्पांसिबिलिटी  की साझेदारी में किया गया है।
यह होस्टल नौसेना की वीर नारियों के पुनर्वास की दिशा में लंबे समय से अनुभव की जा रही जरूरत का समाधान करेगा और वीर नारियों को एक संरक्षित और सुरक्षित वातावरण उपलब्ध करायेगा, जिससे उनके जीवन को नये सिरे से शुरू करने में मदद मिलेगी।
सहारा होस्टल में गरिमापूर्ण जीवन के लिए सभी आवश्यक सुविधाओं से सुसज्जित कमरों के सैट बनाए गये हैं। इसके साथ-साथ कॉमन डाइनिंग हॉल और एक सामुदायिक हॉल का भी निर्माण किया गया है।
सहारा होस्टल के रहने वाली नारियों के लिए मौके पर ही सहज सहायता उपलब्ध कराने के लिए नौसेना की रेजिमेंटल प्रणाली का कार्यालय भी यहां स्थापित किया गया है।
इलेक्ट्रानिक्स एवं आईटी मंत्रालय
इलेक्ट्रॉनिक्स और आईटी मंत्री राजीव चंद्रशेखर ने पौरकर्मिकाओं के साथ अंबेडकर जयंती मनाई
काशी विश्वनाथ और वेल्लारिअम्मन मंदिर के दर्शन किए
राष्ट्रीय महिला कौशल प्रशिक्षण संस्थान के विद्यार्थियों के साथ बातचीत की
डॉ. भीमराव अम्बेडकर के समानता के दृष्टिकोण को नरेन्द्र मोदी सरकार द्वारा नीति निर्माण में सबका साथ, सबका विकास पर बल देने के माध्यम से वास्तविकता में बदला जा रहा है: राजीव चंद्रशेखर
समानता हमारे संवैधानिक लोकतंत्र का मूलभूत पहलू है। डॉ. भीमराव अम्बेडकर के समानता के दृष्टिकोण को नरेन्द्र मोदी सरकार द्वारा नीति निर्माण में सबका साथ, सबका विकास पर बल देने के माध्यम से वास्तविकता में बदला जा रहा है।
प्रत्येक व्यक्ति की देखभाल - अंत्योदय का दर्शन नीति निर्माण और सभी लाभार्थी योजनाओं का मार्गदर्शन करता है। केंद्रीय इलेक्ट्रॉनिक्स, सूचना प्रौद्योगिकी, कौशल विकास और उद्यमिता राज्य मंत्री, श्री राजीव चंद्रशेखर ने बेंगलुरु में महिलाओं के लिए राष्ट्रीय कौशल प्रशिक्षण संस्थान में अम्बेडकर जयंती समारोह में भाग लेते हुए कहा कि प्रधानमंत्री नरेन्द्र मोदी की सरकार और प्रशासन ने हर सरकारी कार्यक्रम में ईमानदारी, प्रभाव और सबका साथ, सबका विकास दृष्टिकोण में नए मानक स्थापित किए हैं।
इस अवसर पर उपस्थित विद्यार्थियों, शिक्षकों और अधिकारियों के साथ बातचीत करते हुए, मंत्री महोदय ने कहा कि "डॉ. भीमराव अंबेडकर - भारतीय संविधान के निर्माता ने राष्ट्र निर्माण को विशेष महत्व दिया। संविधान में निहित समानता के मौलिक अधिकार पर विस्तार से बताते हुए, उन्होंने उल्लेख किया कि यह धर्म, जाति, रंग, पंथ या लिंग के बावजूद समानता प्रदान करता है। एक विविध राष्ट्र होने के नाते हम अलग-अलग भौगोलिक क्षेत्रों में रह रहे हैं लेकिन हम सभी की एक समान पहचान है जो भारतीय होने की पहचान है। उन्होंने सभी को अम्बेडकर जयंती और महावीर जयंती की बधाई दी। उन्होंने राष्ट्रीय कौशल प्रशिक्षण संस्थान  के विद्यार्थियों द्वारा आयोजित प्रदर्शनी का अवलोकन किया और उन्हें प्रतिस्पर्धी बने रहने के लिए लगातार खुद को उन्नत बनाने के लिए प्रोत्साहित किया। उन्होंने तेजी से डिजिटलीकरण द्वारा चिह्नित आज के युग में डिजिटल कौशल सीखने की आवश्यकता पर भी प्रकाश डाला। उन्होंने आगे पुष्टि की कि कौशल विकास के लिए अधिक अवसर पैदा करके महिलाओं को सशक्त बनाना नरेन्द्र मोदी सरकार के लिए विश्वास का एक लेख है।
इसके बाद मंत्री महोदय ऑस्टिन टाउन गए जहां उन्होंने डॉ. भीमराव अंबेडकर की प्रतिमा पर पुष्पांजलि अर्पित की। उन्होंने काशी विश्वनाथ और वेल्लारिअम्मन मंदिर का भी दौरा किया और पौरकर्मिकाओं के साथ दोपहर का भोजन किया।
संघ लोक सेवा आयोग
इंजीनियरी सेवा  परीक्षा, 2020 के परिणाम घोषित
संघ लोक सेवा आयोग द्वारा 05 जनवरी, 2020 को आयोजित इंजीनियरी सेवा  परीक्षा, 2020 के लिखित भाग के परिणाम के आधार पर, निम्नलिखित अनुक्रमांक वाले उम्मीदवारों ने इंजीनियरी सेवा  परीक्षा, 2020 के लिए अर्हता प्राप्त कर ली है। यह परिणाम, संघ लोक सेवा आयोग की वेबसाइट https://upsc.gov.in पर भी उपलब्ध है।
परीक्षा के प्रत्येक चरण में इन सभी उम्मीदवारों की उम्मीदवारी इनके द्वारा, निर्धारित पात्रता शर्तों को पूरा किए जाने के अध्यधीन पूर्णतया अनंतिम है। अर्हक घोषित किए गए उम्मीदवारों को 28 जून, 2020 को आयोजित की जाने वाली इंजीनियरी सेवा  परीक्षा, 2020 में भाग लेना होगा। अर्हक उम्मीदवारों को यह भी सलाह दी जाती है कि वे रेल मंत्रालय द्वारा जारी इंजीनियरी सेवा परीक्षा, 2020 की नियमावली तथा आयोग द्वारा जारी परीक्षा नोटिस सं. 01/ 2020-इंजी., दिनांक 25.09.2019 का अवलोकन करें, जो आयोग की वेबसाइट पर उपलब्ध है। उम्मीदवार अपने ई-प्रवेश पत्र, इंजीनियरी सेवा  परीक्षा, 2020 के प्रारंभ होने से लगभग 3 सप्ताह पूर्व आयोग की वेबसाइट से डाउनलोड कर सकेंगे। उम्मीदवारों को यह भी सूचित किया जाता है कि इंजीनियरी सेवा  परीक्षा, 2020 से संबंधित अंक तथा कट ऑफ अंक, इंजीनियरी सेवा परीक्षा, 2020 की संपूर्ण प्रक्रिया के पूरा होने अर्थात् इंजीनियरी सेवा परीक्षा, 2020 के अंतिम परिणाम की घोषणा के उपरांत ही आयोग की वेबसाइट अर्थात् https://upsc.gov.in पर अपलोड किए जाएंगे। किसी भी परिस्थिति में, इंजीनियरी सेवा  परीक्षा, 2020 के लिए केंद्र/विषय में परिवर्तन के किसी भी अनुरोध पर विचार नहीं किया जाएगा
संघ लोक सेवा आयोग के परिसर में एक सुविधा काउंटर स्थित है। उम्मीदवार अपनी परीक्षा/परिणाम से संबंधित किसी भी प्रकार की जानकारी/स्पष्टीकरण इस काउंटर से व्यक्तिगत रूप से अथवा टेलीफोन नं.  23388088/ 23385271/ 23381125/ 23098543 पर कार्य दिवसों में प्रात: 10.00 से सायं 5.00 बजे के बीच प्राप्त कर सकते हैं।
परिणाम
रक्षा मंत्रालय
घरेलू पूंजीगत खरीद/अधिग्रहण संबंधी बजट का 25 प्रतिशत हिस्सा घरेलू निजी उद्योग के लिए निर्धारित किया जाएगा
रक्षा उत्पादन से संबंधित इकोसिस्टम में निजी उद्योग, सूक्ष्म, लघु एवं मध्यम उद्यमों  और स्टार्ट-अप को बढ़ावा देने के सरकार के प्रयासों को जारी रखते हुए, रक्षा मंत्रालय ने अब वित्तीय वर्ष 2022-23 के दौरान घरेलू निजी उद्योग के लिए घरेलू पूंजीगत खरीद / अधिग्रहण संबंधी बजट का 25 प्रतिशत हिस्सा यानी 21,149.47 करोड़ रुपये निर्धारित करने का निर्णय लिया है। इसके अलावा, मंत्रालय द्वारा यह भी निर्णय लिया गया है कि रक्षा क्षेत्र में नवाचार को बढ़ावा देने और प्रौद्योगिकी विकास को प्रोत्साहित करने के उद्देश्य से घरेलू पूंजीगत खरीद के लिए आवंटित राशि में से 1,500 करोड़ रुपये आईडेक्स स्टार्ट-अप सहित विभिन्न स्टार्ट-अप से खरीद के लिए रखे जायेंगे। ये कदम रक्षा से संबंधित इकोसिस्टम में निजी उद्योग, एमएसएमई और स्टार्ट-अप के विकास को बढ़ावा देंगे।
इससे पहले, रक्षा मंत्रालय ने वित्तीय वर्ष 2022-23 के दौरान समूचे घरेलू उद्योग के लिए पूंजीगत खरीद बजट का 68 प्रतिशत हिस्सा निर्धारित करने का निर्णय लिया था। तदनुसार, चालू वित्त वर्ष में घरेलू रक्षा उद्योग के लिए विशेष रूप से 84,597.89 करोड़ रुपये की राशि आवंटित की गई थी।
जल शक्ति मंत्रालय
आज़ादी का अमृत महोत्सव के एक भाग के रूप में स्वच्छ भारत मिशन ग्रामीण फेज 2 के अंतर्गत 2 अक्टूबर, 2021 को पूरे देश में स्वच्छ भारत दिवस मनाया गया
प्रधानमंत्री श्री नरेन्द्र मोदी के प्रेरणादायक नेतृत्व में भारत सरकार द्वारा स्वतंत्रता दिवस के 75 वर्षों का वार्षिकोत्सव सामुदायिक एकजुटता पहल,आजादी का अमृत महोत्सव  के साथ मनाया जा रहा है।एकेएएम के अंतर्गत, पेयजल एवं स्वच्छता विभाग , जल शक्ति मंत्रालय द्वारा स्वच्छ भारत मिशन ग्रामीण  फेज 2 के अंतर्गत महत्वपूर्ण गतिविधियों/अभियानों का आयोजन किया गया,जिससे ओडीएफ प्लस की गति को तेज किया जा सके और गांवों को खुले में शौच से मुक्ति  करने की उपलब्धियों को निरंतर बनाए रखा जा सके।प्रत्येक वर्ष की तरह इस वर्ष भी, डीडीडब्ल्यूएस ने स्वच्छता प्रेरणा और राष्ट्रपिता महात्मा गांधी की जयंती 2 अक्टूबर, 2021 को स्वच्छ भारत दिवस के रूप में मनाया, जो व्यापक स्वच्छता के लिए जन आंदोलन को मजबूती प्रदान करता है।
सत्याग्रह से स्वच्छाग्रह रथयात्रा
एकेएएम समारोह के एक भाग के रूप में, राज्यों और केंद्रशासित प्रदेशों ने स्वच्छता रथों का शुभारंभ किया, जिन्होंने राज्यों/केंद्रशासित प्रदेशों की राजधानी में अपनी यात्रा समाप्त करने से पहले जिलों/ब्लॉकों और ग्राम पंचायतों का दौरा किया।लगभग 800 से ज्यादा स्वच्छता रथों को विभिन्न स्तरों पर निर्वाचित प्रतिनिधियों/स्थानीय स्तर पर निर्वाचित नेताओं  ने झंडी दिखाकर रवाना किया गया।रथों ने स्वच्छता पर जन जागरूकता फैलाने, प्रभावशाली ठोस और तरल अपशिष्ट प्रबंधन  तथा ओडीएफ निरंतरता के लिए व्यवहारिकता परिवर्तनों को प्रभावित करने की दिशा में महत्वपूर्ण भूमिका निभाई है। एसबीडी  के अवसर पर, पूरे देशमें लगभग 34 रथों को झंडी दिखाकर रवाना किया गया।
स्वच्छता ही सेवा  2021
एसएचएस 2021 पखवाड़े के दौरान,सामुदायिक एकजुटता को बढ़ावा देने के लिए विभिन्न गतिविधियों का आयोजन किया गया, जिसमें 60 लाख से ज्यादा लोग शामिल हुए और 1.5 लाख से ज्यादा श्रमदान गतिविधियों में अपना योगदान दिया।एसयूपी प्रतिबंध पर प्रस्ताव पारित करने के लिए कुल मिलाकर 43,000 से अधिक ग्राम सभाओं का आयोजन किया गया। एसबीडी  के अवसर पर लगभग 6.4 लाख से ज्यादा लोग शामिल हुए और 2.4 लाख श्रमदान गतिविधियों में योगदान किया,लगभग 1125 स्वच्छता जागृति यात्रा का भी आयोजन किया गया, लगभग 11 ग्राम सभाओं ने एसयूपी प्रतिबंध प्रस्ताव को पारित किया और 350 से ज्यादा वॉल पेंटिंग भी लगाई गई।
स्वच्छता संवाद
डीडीडब्ल्यूएस द्वारा अप्रैल 2020 से सरपंचों, कलेक्टरों, जिला परिषद अधिकारियों, बीडीओ और अन्य स्वच्छता हितधारकों के साथ वर्चुअल 'संवाद' का आयोजन किया जा रहा है।अब तक,राज्यों और जिलों द्वारा 700 से ज्यादा संवाद किए जा चुके हैं और 75,000 से ज्यादा सरपंचों ने इसमें हिस्सा लिया है। एसबीडी  के अवसर पर 4500 से ज्यादा सरपंचों ने संवाद में भागीदारी की।
स्थायित्व एवं सुजलाम अभियान
स्थायित्व एवं सुजलाम अभियान की शुरूआत 25 अगस्त 2021 को 100 दिनों की अवधि के लिए की गई, जिसमें 1 मिलियन सोख गड्ढों का निर्माण, शौचालयों का अनुरूपांतर और ओडीएफ निरंतरता का लक्ष्य रखते हुए तरल अपशिष्ट प्रबंधन पर ध्यान केंद्रित किया गया है।इस अभियान के अंतर्गत,एसबीडी  के अवसर पर लगभग 1658 सामुदायिक सोख गड्ढों और 418 घरेलू सोख गड्ढों का निर्माण किया गया।
स्वच्छ भारत दिवस के अवसर पर, देश के नागरिकों ने एक बार फिर से ओडीएफ प्लस लक्ष्य की प्राप्ति के साथ अपने गांवों में व्यापक स्वच्छता सुनिश्चित करने का संकल्प लेते हुए,एक स्वच्छ समाज और देश का निर्माण करने के महात्मा गांधी के सपने को साकार करने की प्रतिबद्धता व्यक्त की है।
एमजी/एएम/एके/वाईबी
(Visitor Counter : 1238